建炎四年正月二十五日過南山詩
作者：趙子松
朝代：宋

paragraphs: □望□□洞，北□刻劃兼無雙。
怪□□奇□，□□□□□。
虬龍□□脊，彪兕怒翀羾。
□□作澒洞，哀湍瀉春撞。
磨崖名相踵，快意言多哤。
賞心或自得，有力誰扛。
想當秋水至，萬壑爭淙淙。
仙聖會縹緲，松竹導旌幢。
祇今巖岫間，彷彿餘舌杠。
豈無避世翁，台背霜眉龐。
□許尋子真，不辭拜老龐。
華髪去鄉國，炎荒寄逢窻。
偶著兩□歷，端令寸心降。
危守跂鳥翼，旅食空酒缸。
歸鴉識故棲，野燒明枯樁。
送客雨霖霏，催□鼓逢逢。
推枕耿不寐，取火續寒缸。
哦詩雜蠻語，嘲哳愧新腔。